คลังจ่อทำงบสมดุลใน5ปี
"กรณ์" คุมรายจ่ายนโยบายรัฐสวัสดิการ และหาทางรีดรายได้เพิ่มขั้นต่ำ 17% ของจีดีพี เพื่อดันสมดุลภายใน 5 ปี ให้สำเร็จ
29 พ.ย. 2553

"กรณ์" คุมรายจ่ายนโยบายรัฐสวัสดิการ และหาทางรีดรายได้เพิ่มขั้นต่ำ 17% ของจีดีพี เพื่อดันสมดุลภายใน 5 ปี ให้สำเร็จ 
นายอารีพงศ์ ภู่ชอุ่ม ปลัดกระทรวงการคลัง กล่าวว่า คณะกรรมการเพื่อพิจารณาทำแผนงบประมาณสมดุล 5 ปี ที่มีนายกรณ์ จาติวณิช รมว.คลัง เป็นประธาน ได้ประชุมครั้งแรก เพื่อหารือแนวทางการปฏิบัติงานเพื่อให้แผนงบประมาณสมดุล 5 ปี สามารถปฏิบัติบัติได้จริง
ทั้งนี้การประชุม ได้มีการดูรายละเอียดแผนรายจ่ายที่สำคัญใน 5 ปี ข้างหน้่า ไม่ว่า จะเป็นโครงการเรียนฟรี 12 ปี ค่ารักษาพยาบาลข้าราชการ และประชาชนในโครงการประกันสุขภาพ โครงการประกันพืชผลเกษตรกร และการตั้งกองทุนบำเหน็จบำนาญเพื่อการชราภาพ (กอช.) ถึงจำนวนเงินที่ต้องใช้และัการควบคุมให้การใช้เงินมีประสิทธิภาพ
สำหรับการประมาณการรายจ่ายใน 5 ปีข้างหน้า ในแต่ละปีประมาณการว่าจะต้องตั้งงบประมาณรายจ่ายปีละไม่ต่ำกว่า 2 ล้่านล้านบาท โดยจะต้องควบคุมรายจ่ายประจำ เพื่อจะได้มีเงินลงทุนเพียงพอในการกระตุ้นเศรษฐกิจให้ขยายตัว ซึ่งเป็นส่วนสำคัญจะทำให้งบประมาณสมดุลภายใน 5 ปี
ขณะที่ด้ายการเก็บรายได้ ได้มีการหารือการเก็บรายได้เพิ่มทั้งในส่วนของที่เป็นภาษี และไม่ไช่ภาษี โดยยังไม่มีการสรุปชัดเจนว่าจะมีการขึ้่นหรือลดภาษีในตัวไหนบ้าง แต้่ได้ให้แต่ละกรมภาษีไปศึกษาและทำแผนการปฏิบัติตามกรอบที่เสนอมา โดยมีการประมาณการไว้ว่าการเก็บรายได้แต่ละปี ต้องไม่น้อยกว่า 17% ของผลิตภัณฑ์มวลรวมภายในประเทศ (จีดีพี) ซึ่งปัจจุบันยังอยู่ในเกณฑ์ที่ไม่แน่นอนมีทั้งต่ำและสูงกว่าเกณฑ์ที่กำหนด
นอกจากนี้ คณะกรรมการยังให้ความสำคัญกับการบริหารงบลงทุนจากงบประมาณใน 5 ปี ข้างหน้าที่จะมีถึง 2 ล้านล้่านบาท และงบลงทุนจากรัฐวิสาหกิจอีก 1.5 ล้านล้านบาท ซึ่งต้่องมีการกำหนดให้ลงทุนในโครงการยุทธศาสตร์ ทั้ง โครงการลงทุนในระบบชลประทาน โครงการลงทุนในระบบโลจิสติกส์ เพื่อเพิ่มขีดความสามารถทางการแข่งขันของประเทศ
นายอารีพงศ์ กล่าวว่า ตามแผนการทำงบประมาณสมดุล ประมาณการว่าเศรษฐกิจใน 5 ปีข้างหน้า จะขยายตัวได้ละ 4.5% ต่อปี โดยในนี้คาดว่าจะขยายตัวได้ตามเป้า 7.5% ต่อปี และปี 2554 จะขยายตัวได้ 4.5-5% ต่อปี เพราะการลงทุนภาคเอกชนฟื้น การส่งออกจะยังขยายตัวได้ และภาครัฐยังมีการลงทุนต่อเนื่อง แม้จะมีปัญหาความผันผวนของค่าเงินอยู่บ้าง แต่รัฐบาลได้ออกมาตรการดูแลกลุ่มผู้ประกอบการขนาดเล็กที่ได้รับผลกระทบ